Príloha č. 4

**RÁMCOVÁ DOHODA**

č. ..............................

uzatvorená podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, § 269 ods. 2 v nadväznosti na § 262 ods. 1 Obchodného zákonníka, zákona č. 18/1996 Z. z. o cenách v znení neskorších predpisov a v znení jeho vykonávacích predpisov a ďalších súvisiacich právnych predpisov

(ďalej len „Rámcová dohoda“ alebo aj „Dohoda“)

**Článok 1.**

**Zmluvné strany**

**1. Účastník:**

Obchodné meno**: Katolícka univerzita v Ružomberku**

Sídlo: Hrabovská cesta 1A, 034 01 Ružomberok

Štatutárny orgán: doc. Ing. Jaroslav Demko, CSc. – rektor

Oprávnený konať

vo veciach zmluvných: RNDr. Daniel Macko, CSc. – kvestor

IČO: 37801279

DIČ: 20 21 51 24 27

IČ DPH: SK2021512427

Registrovaný: Vysoká škola zriadená zákonom č. 167/2000 Z.z. z 10. mája 2000

Bankové spojenie: Štátna pokladnica

Číslo účtu/IBAN: SK87 8180 0000 0070 0024 0874

*(ďalej len „účastník“ alebo aj „KU“)*

**2. Spoločnosť:**

.............................................................

(ďalej účastník a spoločnosť spolu aj ako „zmluvné strany“ alebo „zmluvná strana“)

**Preambula**

1. Rámcová dohoda sa uzatvára ako výsledok verejného obstarávania v zmysle ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
2. Zmluvné strany týmto vyhlasujú, že sú spôsobilé túto Rámcovú dohodu uzatvoriť a plniť záväzky v nej obsiahnuté. Zmluvné strany zároveň vyhlasujú, že všetky vyhlásenia a prílohy pripojené ako podklady pre uzatvorenie tejto Dohody a doklady a údaje v nich obsiahnuté, ktoré tvoria súčasť tejto Dohody sú pravdivé a sú účinné aj pri podpise tejto Dohody v nezmenenej forme.

**Článok 2.**

**Predmet plnenia Rámcovej dohody**

1. Predmetom plnenia sú **„Telekomunikačné a dátové služby mobilného operátora pre KU v Ružomberku “.**
2. Predmetom plnenia je komplexné poskytovanie bezpečných a ekonomicky výhodných mobilných telekomunikačných a dátových služieb mobilného operátora (hovory, SMS, MMS, internet v mobile, ďalšie služby) prostredníctvom VPS (virtuálnej privátnej siete), t. j. vytvorením vnútropodnikovej siete pre SIM karty účastníka a pripojenie účastníka do telefónnej siete spoločnosti, dátové služby poskytované prostredníctvom LTE siete a v prípade nedostupnosti LTE siete, prostredníctvom 3G 4G siete.
3. Predmet dohody:
4. **zriadenie, prevádzkovanie uzatvorenej verzie VPS** (Virtuálna Privátna Sieť) elektronická komunikačná služba umožňujúca poskytovanie homogénneho technického, technologického prostredia a zvýhodnenej cenovej úrovne volaní medzi SIM kartami spoločnosti/mobilného operátora registrovanými na účastníka, s možnosťou on-line manažovania zamestnancom účastníka.
5. **zosilnenie GSM signálu** - sieť GSM opakovačov / GSM repeaterov vo vlastníctve spoločnosti

zosilnenie GSM signálu v nebytových priestoroch účastníka:

* Budova Univerzitnej knižnice KU, Hrabovská cesta 1A, 034 01 Ružomberok,
* Študijne oddelenie Filozofickej fakulty KU, Hrabovská cesta 1B, 034 01 Ružomberok

formou siete GSM opakovačov / GSM repeaterov. Plná funkčnosť uvedenej služby, najneskôr v termíne od 16.01.2020

1. zabezpečenie pokrytia územia Slovenskej republiky signálom mobilných hlasových služieb, signálom mobilných dátových služieb, tiež pokrytia územia Slovenskej republiky technológiami: GSMlGPRS/EDGE, 3G, 4G a LTE v takom rozsahu a kvalite, aby bola zabezpečená nerušená prevádzka poskytovania požadovaných služieb v kvalite zodpovedajúcej európskym technickým a technologickým štandardom,
2. zabezpečenie mobilných hlasových služieb v rámci Slovenskej republiky a mimo územia Slovenskej republiky,
3. poskytovanie dátových služieb prostredníctvom LTE siete a v prípade nedostupnosti LTE siete prostredníctvom 3G siete,
4. odosielanie a prijímanie neobmedzených SMS a MMS správ v jednotlivých úrovniach paušálov v rámci Slovenskej republiky a mimo územia Slovenskej republiky,
5. poskytovanie mobilných dátových technológií pre pripojenie na internet prostredníctvom mobilných zariadení, (internet v mobile, mobilný internet),
6. zriadenie roamingu
7. ďalšie služby mobilného operátora podľa požiadaviek účastníka
8. zachovanie súčasných mobilných telefónnych čísiel a ich prenos do siete spoločnosti/mobilného operátora (v prípade prenosu telefónnych čísel záväzky/pokuty voči súčasnému operátorovi ),
9. aktivácia SIM kariet podľa požiadaviek účastníka
10. výmena SIM kariet (napr. pri strate, nefunkčnosti, poškodení),
11. zmena telefónneho čísla,
12. sekundová tarifikácia od prvej sekundy,
13. zablokovanie audiotextových čísel
14. poskytnutie PIN kódu a PUK kódu k SIM kartám účastníka,
15. zabezpečenie nepretržitej bezplatnej prednostnej infolinky na poradenstvo pre účastníka,
16. pridelenie obchodného zástupcu a pracovníka na fakturačnom oddelení spoločnosti/mobilného operátora pre účastníka,
17. elektronický nástroj sprístupnený účastníkovi na von-line webovom rozhraní, slúžiaci na kontrolu spotreby jednotlivých SIM kariet, na optimalizáciu telekomunikačných nákladov, ktorý umožňuje zistiť okamžitú spotrebu na konkrétnom telefónnom čísle za aktuálne fakturačné obdobie a zároveň aj prehľad faktúr a podrobný rozpis za posledných 12 mesiacov, a to vrátane vygenerovania prístupových (prihlasovacích) mien a hesiel pre minimálne dve úrovne spracovania aplikácie - administratívne a užívateľské,
18. notifikácie pre účastníka pri prečerpaní 80 % mesačného objemu dát jednotlivému používateľovi účastníka, po prečerpaní prideleného mesačného objemu dát bude aj naďalej umožnená konektivita do siete internet pôvodnou rýchlosťou,
19. zabezpečenie fakturačného obdobia za mobilné telekomunikačné služby od prvého do posledného dňa v mesiaci
20. spoločná faktúra a tiež fakturácia podľa pracovísk (podľa kódov pridelených SIM kartám), za všetky účastníkom aktivované SIM karty a využívané služby, zasielaná v listinnej aj elektronickej podobe,
21. poskytovanie podrobného výpisu hovorov v elektronickej podobe,
22. iné doplnkové služby podľa aktuálnej ponuky spoločnosti

Všetky uvedené služby budú poskytnuté spoločnosťou **bezodplatne.** Predmetom poplatkov nebudú ani zmeny v počte SIM – kariet ( navýšenie/zníženie), resp. zmeny v počte alebo podieloch využívania jednotlivých služieb poskytovaných uchádzačom, ani žiadne iné poplatky spoločnosti.

Ako **platené služby** účastníkom budú len služby uvedené v Prílohe č. 1 - **Cenník služieb mobilného operátora (mesačný model služieb)**

**4.** Požadované služby:

P.č. Služba Počet SIM kariet

(plán / predpoklad)

1 VPS 300

2 Mobilný internet s 4G internetom - (5 GB) dát.

Ďalšie dáta bez poplatku. Obmedzí sa však rýchlosť internetu. 1

3 Mobilný internet s 4G internetom - (10 GB) dát.

Ďalšie dáta bez poplatku. Obmedzí sa však rýchlosť internetu. 2

4 Dátový paušál 15 MB 2

5 HVPS otvorená - s virtuálnou ústredňou (VPBX)

- bez internetového pripojenia (GSM)

(Pripojenie je funkčné prostredníctvom GSM siete (2G/3G)

cez SIM kartu (nie je potrebné žiadne pevné dátové pripojenie,

napr. DSL, FTTH..), Nie je potrebná LAN infraštruktúr,

Nie je potrebný CPE (router), ani IP SEC tunel 10

6 Neobmedzené volania vo VPS

(cena programu finálna bez možnosti pripočítania žiadnych

iných poplatkov) 55

7 Neobmedzené volania vo VPS +

všetky pevné a mobilné siete v (SK) + mi. 100 SMS/MMS

+ internet min. 2 GB + rooming EÚ

(cena programu finálna bez možnosti pripočítania žiadnych

iných poplatkov) 58

8 Neobmedzené volania na všetky pevné a mobilné siete v (SK)

+ neobmedzené SMS/MMS (SK) + internet min. 6 GB + rooming EU

(cena programu finálna bez možnosti pripočítania žiadnych

iných poplatkov) 106

9 Neobmedzené volania v SR a EU,

(všetky pevné a mobilné siete v SR, volania do a z pevných

a mobilných sietí v EU + neobmedzené SMS/MMS (SK a EU)

+ internet min. 10 GB + rooming EU

(cena programu finálna bez možnosti pripočítania žiadnych

iných poplatkov) 60

1. Jednotlivé plnenia tejto Rámcovej dohody sa budú realizovať formou objednávky v zmysle ďalej uvedeného.
2. Zmluvné strany vyhlasujú a zaväzujú sa, že za účelom plnenia tejto Rámcovej dohody:
3. sa budú riadiť ustanoveniami tejto Rámcovej dohody pri uzatváraní jednotlivých objednávok, na základe ktorých sa spoločnosť zaviaže dodať účastníkovi dohodnuté služby a účastník sa zaväzuje spoločnosti zaplatiť dohodnutú cenu podľa Prílohy č. 1 - Cenník služieb mobilného operátora (mesačný model služieb)
4. sa dohodnú vopred na obsahu objednávok.
5. Účastník môže zadávať zákazky v rozsahu nepresahujúcom zmluvnú cenu stanovenú v tejto Rámcovej dohode. Vzhľadom na skutočnosť, že výška skutočnej hodnoty všetkých zákaziek zadaných na základe tejto Rámcovej dohody bude závislá od potrieb, možností účastníka, od výšky vyčleneného limitu na nákup služieb, ktorý je predmetom tejto dohody počas obdobia 24 mesiacov jej platnosti, účastník nebude mať zmluvnú povinnosť zadať zákazky do maximálnej celkovej hodnoty uvedenej v Rámcovej dohode. Účastník je oprávnený postupovať v súlade s článkom 2,  body (7, 8) tejto Rámcovej dohody za predpokladu, že doplnenie ponuky spoločnosti nepresiahne celkovú zmluvnú cenu. Vo výpočte sumy predstavujúcej celkovú zmluvnú cenu je zahrnutá aj hodnota opakovaných plnení.
6. Počas trvania Rámcovej dohody si účastník vyhradzuje právo rozšíriť, prípadne zmeniť druh služby v rozsahu obstarávania - (iné druhy služieb) a to **po vzájomnej dohode** zmluvných strán, pričom zmluvný finančný objem tejto Rámcovej dohody počas jej platnosti a účinnosti ostane nezmenený.
7. Pre iné druhy služieb môže účastník požiadať spoločnosť o doplnenie ich ponuky za predpokladu, že takéto doplnenie (ponuky) bude počas platnosti tejto dohody max. do výšky **10 % z celkovej zmluvnej ceny** uvedenej, pričom celková zmluvná cena sa nemení. Predmetom doplnenia ponuky spoločnosti môžu byť len služby identické, zastupiteľné alebo porovnateľné službou predstavujúcou predmet tejto Rámcovej dohody.

**Článok 3.**

**Uzatváranie objednávok**

1. Účastník sa zaväzuje, že úplnú objednávku doručí spoločnosti osobne, poštou alebo elektronicky na dohodnutú adresu a bude doručovaná podľa podmienok dohodnutých v čl. 11. tejto Dohody.
2. Zmluvné strany sa dohodli, že objednávka účastníka musí obsahovať najmä:

* názov a sídlo účastníka,
* IČO, DIČ, IČ DPH a registráciu účastníka,
* množstvo, počet kusov a špecifikáciu objednávaného tovaru,
* miesto dodania služieb,
* lehotu, v ktorej má byť služba dodaná (doba dodania),
* ďalšie ustanovenia, ktoré sa týkajú konkrétneho plnenia dodávky predmetu Dohody,
* dátum vystavenia objednávky,
* podpis oprávnenej osoby účastníka.

1. Objednávka účastníka musí byť úplná. Za úplnú objednávku sa podľa tejto Rámcovej dohody považuje len objednávka čitateľná, s náležitosťami uvedenými v bode 2. a podpísaná alebo potvrdená oprávnenou osobou účastníka.
2. Spoločnosť je povinná najneskôr nasledujúci pracovný deň po dni doručenia objednávky od účastníka, preukazne potvrdiť príjem a akceptáciu objednávky. Potvrdením objednávky zo strany spoločnosti sa považuje zmluvný vzťah za uzavretý s tým, že spoločnosť je povinná dodať účastníkovi predmet plnenia príslušnej objednávky, na dohodnutom mieste dodania, v dobe dodania určenej v objednávke alebo v tejto Rámcovej dohode a účastník takto objednaný predmet plnenia prevezme a zaväzuje sa za neho zaplatiť dohodnutú cenu.
3. V prípade, ak spoločnosť z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 4. tohto článku a to ani po telefonickej resp. elektronickej urgencii zo strany účastníka, považuje sa nasledujúci pracovný deň po dni doručenia riadne vystavenej objednávky spoločnosti, za deň akceptácie objednávky (deň uzatvorenia zmluvného vzťahu).
4. Spoločnosť sa zaväzuje dodať predmet Dohody podľa požiadaviek účastníka a plnenie musí byť prvej triedy kvality, v predpísanej akosti, v dohodnutom množstve a vyhotovení a v predpísanom obale.

**Článok 4.**

**Miesto a doba plnenia**

1. Medzi zmluvnými stranami bolo dohodnuté, že **miestom plnenia** predmetu plnenia je:

* Rektorát KU, Hrabovská cesta 1A, 034 01 Ružomberok
* Ubytovacie a stravovacie zariadenie KU, Hrabovská cesta 1C, 034 01 Ružomberok
* Pedagogická fakulta KU, Hrabovská cesta 1, 034 01 Ružomberok
* Filozofická fakulta KU, Hrabovská cesta 1B, 034 01 Ružomberok
* Fakulta zdravotníctva KU, Nám. A. Hlinku 60, 034 01 Ružomberok
* Teologický inštitút TF KU, Spišská Kapitula 12, 053 04 Spišské Podhradie
* Teologická fakulta KU, Hlavná 89, 041 21 Košice

Z hľadiska dostupnosti služieb, je miesto dodania predmetu zmluvy Slovenská

republika, Európska únia a zvyšné krajiny sveta.

1. Účastník si bude prostredníctvom poverených zamestnancov osobne preberať predmet plnenia tejto Rámcovej dohody.
2. Spoločnosť sa zaväzuje **dodať účastníkovi predmet** Rámcovej dohody, špecifikovaný v príslušnej objednávke, v zmysle príslušných ustanovení tejto Dohody **do 10 dní** odo dňa potvrdenia prijatej písomnej objednávky, v množstve a cene v nej dohodnutej, pokiaľ nie je dohodnuté inak.

**Článok 5.**

**Práva a povinnosti zmluvných strán**

1. **Účastník sa zaväzuje:**
2. Účastník sa zaväzuje poskytnúť spoločnosti všetku potrebnú súčinnosť v prípadoch, keď je táto súčinnosť potrebná na zriadenie alebo poskytovanie VPS alebo plnenie iných povinností spoločnosti podľa tejto Rámcovej dohody.
3. V prípade, že účastník bude v omeškaní s poskytnutím potrebnej súčinnosti spoločnosti tak, ako je vyššie uvedené, spoločnosť je oprávnená posunúť termín začiatku poskytovania VPS o dobu, počas ktorej je účastník v omeškaní s poskytnutím potrebnej súčinnosti bez toho, aby sa to považovalo za porušenie akejkoľvek povinnosti spoločnosti podľa tejto Rámcovej dohody. Obdobne platí ustanovenie predchádzajúcej vety aj v iných prípadoch neposkytnutia súčinnosti.
4. V prípade, že účastník neposkytne spoločnosti všetku potrebnú súčinnosť, považuje sa to za podstatné porušenie tejto Rámcovej dohody zo strany účastníka a spoločnosť je oprávnená odstúpiť od tejto Rámcovej dohody.
5. Účastník sa ďalej zaväzuje:

- uhrádzať cenu za využívanie VPS,

- dodržiavať Zásady správneho využívania Služieb uvedené v článku 8. tejto Rámcovej dohody.

1. Ďalšie záväzky spolupôsobenia účastníka:

Účastník sa zaväzuje počas plnenia predmetu tejto Dohody poskytnúť spoločnosti potrebné spolupôsobenie v rozsahu plnenia predmetu Dohody prostredníctvom oprávnených osôb. Zmluvné strany sa zaväzujú bez zbytočného meškania písomne oznámiť druhej zmluvnej strane akékoľvek zmeny údajov.

1. **Spoločnosť sa zaväzuje:**
2. prípade riadneho splnenia povinností účastníka podľa tejto Rámcovej dohody vykoná spoločnosť všetky úkony potrebné na poskytovanie VPS pre všetky SIM karty registrované na účastníka (pre ktoré sa má poskytovať služba VPS v zmysle tejto Rámcovej dohody) a začne poskytovanie VPS bez zbytočného odkladu po nadobudnutí účinnosti tejto Rámcovej dohody.
3. Spoločnosť sa zaväzuje poskytovať účastníkovi službu VPS za podmienok definovaných v tejto Rámcovej dohode.
4. Výška zmluvných pokút za predčasné ukončenie súčasne platných zmlúv na poskytovanie mobilných telekomunikačných služieb u súčasných zmluvných mobilných operátorov je ku dňu 16.01.2020 vo výške **0,- EUR**.

**Článok 6.**

**Cena a platobné podmienky**

1. Cena predmetu dodávok realizovaných na základe objednávok je stanovená v zmysle zákona č. 18/1996 Z. z. o cenách v znení neskorších predpisov a jeho vykonávacích predpisov po vzájomnej dohode s účastníkom.
2. V týchto cenách sú zahrnuté všetky náklady spoločnosti.
3. Zmluvná cena

zmluvná cena bez DPH......................... €

sadzba DPH 20 % ................................. €

zmluvná cena vrátane DPH ............... €

Slovom:

1. Cena bez DPH je počas platnosti Dohody pevná a **nemenná**, v súlade s Prílohou č. 1.
2. Cena obsahuje všetky náklady spojené s predmetom Dohody.
3. Účastník uhradí dohodnutú cenu na účet spoločnosti na základe faktúry vystavenej bezprostredne po riadnom a včasnom odovzdaní predmetu plnenia do užívania. Faktúru, ktorá musí spĺňať predpísané náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, zašle spoločnosť spolu s ďalšími dokladmi účastníkovi.
4. Splatnosť faktúry za dodávku tovarov je dohodnutá **na 30 dní** od jej riadneho a preukázateľného doručenia, pričom účastník neposkytuje na predmet Dohody zálohové platby.
5. V prípade, ak faktúra nebude obsahovať všetky uvedené náležitosti podľa príslušných ustanovení citovaného zákona č. 222/2004 Z. z. o DPH alebo ak nebude v súlade s dodanou službou alebo bude obsahovať nesprávne údaje, účastník si vyhradzuje právo vrátiť faktúru na doplnenie alebo na prepracovanie spolu s uvedením chýbajúcich náležitostí alebo nesprávnych údajov.
6. Plynutie lehoty splatnosti faktúry vrátenej spoločnosti na opravu sa zastaví a na opravenej faktúre, obsahujúcej všetky potrebné zákonné náležitosti, bude opäť uvedená vyššie dohodnutá lehota splatnosti, ktorá začne plynúť odznova.
7. Celková cena predmetu zákazky za obdobie platnosti Rámcovej dohody **nesmie presiahnuť hodnotu** limitu podľa čl. 10. bod 1. tejto Dohody.
8. Zmluvné strany sa dohodli, že ak dôjde počas realizácie dodávky predmetu Dohody k zmene právneho predpisu o dani z pridanej hodnoty, tak v takom prípade spoločnosť uplatní vo faktúre DPH vo výške určenej platným právnym predpisom v čase vzniku daňovej povinnosti.
9. Faktúry budú vystavené a uhradené v oficiálnej mene Slovenskej republiky, aktuálne platnej ku dňu vystavenia príslušnej faktúry, ak sa v objednávke pre konkrétny tovar nedohodne inak.

**Článok 7.**

**Správa a údržba technických zariadení**

1. Počas doby platnosti a účinnosti tejto Rámovej dohody sa zaväzuje spoločnosť uskutočňovať **správu a údržbu** jednotlivých technických zariadení nevyhnutných na poskytovanie VPS na svoje vlastné náklady.

**Článok 8.**

**Zásady správneho využívania Služieb**

1. Účastníci sú povinní nezneužívať využívanie Služieb a sú povinní dodržiavať zásady **poctivého obchodného styku.**
2. Zmluvné strany sa dohodli, že poskytovanie a využívanie Služieb sa bude vo svojej celosti riadiť v tomto bode stanovenými zásadami správneho využívania Služieb:
3. Účastník sa zaväzuje, že nebude využívať Služby v rozpore s dobrými mravmi, protizákonným spôsobom, v rozpore s Rámcovou dohodou, v rozpore so zmluvami o poskytovaní verejných služieb, ktorý by mal alebo mohol mať za následok zníženú kvalitu užívania Služieb pre ostatných účastníkov služieb spoločnosti.
4. Účastník sa zaväzuje využívať Služby výhradne pre svoju potrebu a spôsobom stanoveným v Rámcovej dohode. Účastník sa zaväzuje neposkytovať Služby iným osobám a nesprostredkovať poskytovanie Služieb tretím osobám bez predchádzajúceho písomného súhlasu spoločnosti.
5. Účastník nie je oprávnený SIM karty zaradené do VPS používať v GSM bránach.

Porušenie tohto ustanovenia sa považuje za podstatné porušenie Rámcovej dohody.

**Článok 9.**

**Zodpovednosť za škody a zmluvné sankcie**

1. Spoločnosť zodpovedá účastníkovi za škodu, ktorú mu spôsobí porušením svojich povinností. Zodpovednosť za škodu spôsobenú v súvislosti s touto Rámcovou dohodou sa riadi príslušnými ustanoveniami Obchodného zákonníka.
2. Spoločnosť je povinná predchádzať vzniku škody a urobiť všetky vhodné a potrebné opatrenia k odvráteniu hroziacej škody. Ak dôjde ku škode je povinná urobiť všetky nevyhnutné opatrenia k tomu, aby rozsah škody bol čo najnižší.
3. Spoločnosť ďalej zodpovedá za dodané služby tak, aby tieto služby nemali také vady, ktoré boli spôsobené porušením alebo zanedbaním jej povinností a ktoré by podľa tejto Dohody a platnej legislatívy bránili riadnemu užívaniu.
4. Sankcie dohodnuté v tejto Rámcovej dohode sú zmluvné. Ich uplatnením nie je dotknuté právo požadovať od druhej zmluvnej strany náhradu škody a ušlý zisk.
5. V prípade, že dôjde k omeškaniu poskytovaných služieb alebo k omeškaniu plnenia iných povinností zo strany spoločnosti, účastník prikročí k sankciám, ktoré sú touto Rámcovou dohodou dohodnuté ako zmluvná sankcia vo výške 0,05 % z ceny nedodaných služieb/nedodaného predmetu plnenia za každý i začatý deň omeškania.
6. V prípade omeškania účastníka s úhradou faktúry po termíne jej splatnosti, zaplatí účastník úrok z omeškania podľa § 369 ods. 2 Obchodného zákonníka v znení zákona č. 9/2013 Z. z. a v znení § 1 ods. 1 vykonávacieho vládneho nariadenia č. 303/2014 Z. z. k Obchodnému zákonníku.

**Článok 10.**

**Doba plnenia Dohody a možnosti jej skončenia**

1. Táto Dohoda sa uzatvára :

***na dobu 24 mesiacov*** odo dňa účinnosti tejto Dohody,

***alebo do vyčerpania finančného limitu* najviac 69 900,- € bez DPH.**

1. V prípade, že finančný limit pre túto zákazku bude naplnený skôr ako za 24 mesiacov, platnosť tejto Dohody skončí **dňom vyčerpania finančného limitu** (podľa toho, ktorá s týchto dvoch skutočností nastane skôr).
2. Dohodu je možné ešte pred uplynutím dohodnutej doby ukončiť:
3. **písomnou dohodou obidvoch zmluvných strán.** V písomnej dohode o skončení tejto Rámcovej dohody sa uvedie deň, ku ktorému skončí. Ak deň skončenia nie je v tejto dohode uvedený, skončí sa Rámcová dohoda posledným dňom v mesiaci, v ktorom bola citovaná písomná dohoda podpísaná oprávnenými osobami zmluvných strán.
4. **písomnou výpoveďou Rámcovej dohody** ktoroukoľvek zmluvnou stranou, aj bez uvedenia dôvodu, pričom výpovedná lehota je ***trojmesačná*** a začne plynúť od prvého dňa mesiaca nasledujúceho po doručení písomnej výpovede druhej zmluvnej strane.
5. **odstúpením od zmluvy** ktoroukoľvek zo zmluvných strán, ak druhá zmluvná strana poruší svoje zmluvné povinnosti v týchto prípadoch a za týchto podmienok:

c1) Ak spoločnosť bude vlastným zavinením v omeškaní s plnením tejto Dohody o viac ako 30 kalendárnych dní, alebo ak spoločnosť preukázateľne a zavinene dodá nekvalitné služby. Takéto odstúpenie nemá vplyv na povinnosť spoločnosti zaplatiť zmluvnú sankciu z omeškania plnenia

c2) Ak účastník bude v omeškaní so zaplatením čiastky fakturovanej spoločnosťou podľa objednávky o viac ako ***30 kalendárnych dní*,** spoločnosť môže odstúpiť od Dohody.

Právne účinky odstúpenia od Dohody nastávajú dňom doručenia písomného oznámenia o

odstúpení druhej zmluvnej strane.

1. Doručovanie citovaných dokumentov bude realizované v zmysle čl. 11. bod 5. tejto Dohody.

**Článok 11.**

**Ostatné dojednania**

1. Zmluvné strany sa ďalej dohodli, že za okolnosti vylučujúce zodpovednosť zmluvných strán podľa tejto Dohody sa považuje pôsobenie **„Vyššej moci“**, pričom za takúto sa považuje požiar, zemetrasenie, havária, povodeň, štrajk, embargo, administratívne opatrenie štátu a iné také udalosti a teda prekážky, ktoré nastali nezávisle od vôle zmluvnej strany a bránia jej v splnení jej povinnosti, ak nemožno rozumne predpokladať, že by zmluvná strana takúto prekážku alebo jej následky mohla odvrátiť alebo prekonať, ani ju v dobe vzniku záväzku predvídať. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť zmluvnej strany nevylučuje prekážka, ktorá nastala až v čase, keď bola zmluvná strana v omeškaní s plnením svojej povinnosti alebo vznikla z jej hospodárskych pomerov.
2. O začatí ako aj o pominutí pôsobenia “Vyššej moci” sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu Dohody trvá po dobu pôsobenia “Vyššej moci”. Po uplynutí tejto doby sa zmluvné strany dohodnú na ďalšom postupe.
3. Všetky skutočnosti a informácie, ktoré spoločnosť získa v priebehu svojej činnosti podľa tejto Dohody sú označené ako **obchodné tajomstvo** a spoločnosť sa zaväzuje, že ich uchová v tajnosti a nesmie ich zverejňovať tretím osobám. Medzi zmluvnými stranami bolo dohodnuté, že neuvoľnia, nesprístupnia a neumožnia uvoľnenie alebo iné sprístupnenie takých informácií, ktorých sprístupnenie môže alebo mohlo by ohroziť, alebo poškodiť ich záujmy, **s výnimkou** aplikácie príslušných ustanovení zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a § 47a zákona č. 40/1964 Zb. Občianskeho zákonníka v znení neskorších predpisov, ktorým sa ukladá zákonná povinnosť zverejňovať zmluvy. Taktiež výnimka platí aj pre inú zákonom uloženú oznamovaciu povinnosť alebo ak ide o podozrenie z páchania trestného činu.
4. Pri porušení týchto dojednaní si bude účastník uplatňovať náhradu škody v zmysle príslušných ustanovení Obchodného zákonníka.
5. Zmluvné strany sa navzájom dohodli, že pre **doručovanie** písomností súvisiacich so zmluvným vzťahom založeným touto Dohodou sa použije ustanovenie tohto bodu Dohody s tým, že za riadne doručovanie sa považuje doručovanie do sídla/miesta podnikania, uvedeného v označení zmluvných strán v Článku 1. tejto Dohody, pokiaľ niektorá zmluvná strana písomne neoznámi druhej strane inú adresu, na ktorú sa má doručovať. Písomnosť sa podľa tejto Dohody považuje za doručenú:
6. okamihom jej prevzatia označenou zmluvnou stranou,
7. okamihom, jej prevzatia od povereného zamestnanca zmluvnej strany,
8. okamihom, keď označená zmluvná strana odmietne doručovanú písomnosť prevziať,
9. tretím dňom odo dňa odoslania písomnosti poštou, resp. iným poskytovateľom poštových služieb (napr. UPS, DHL, TEN EXPRES, atď.) v prípade, ak písomnosť bola odoslaná na adresu sídla/miesta podnikania zmluvnej strany uvedenú v označení zmluvných strán v Článku 1. tejto Dohody, resp. ak je uvedená adresa na doručovanie, tak na túto adresu, a to aj v prípade, ak sa zmluvná strana o uložení, resp. o pokuse o doručenie zásielky nedozvie alebo nedozvedela.

**Článok 12.**

**Záverečné ustanovenia**

1. Táto Dohoda nadobúda platnosť dňom jej podpísania oprávnenými zástupcami obidvoch zmluvných strán a **účinnosť dňom nasledujúcim po dni jej zverejnenia** v zmysle ustanovenia § 47a zákona č. 40/1964 Zb. (Občiansky zákonník) v znení neskorších predpisov.
2. Táto Dohoda podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu v Centrálnom registri zmlúv vedenom na Úrade vlády Slovenskej republiky.
3. Spoločnosť berie na vedomie povinnosť účastníka zverejniť túto Dohodu, ako aj jednotlivé faktúry vyplývajúce z tejto Dohody a svojim podpisom dáva súhlas na zverejnenie tejto Dohody, vrátane prílohy v plnom rozsahu.
4. Za zverejnenie tejto Dohody na Centrálnom registri zmlúv zodpovedá KU ako osoba povinná v zmysle citovaného zákona.
5. Akékoľvek zmeny a doplnky v Dohode je možné vykonať len formou písomných číslovaných dodatkov k tejto Dohode, podpísaných oprávnenými zástupcami obidvoch zmluvných strán.
6. Zmluvné strany zhodne prehlasujú, že si túto Dohodu pred jej podpisom prečítali, jej obsahu porozumeli, že bola uzavretá po vzájomnom prerokovaní, podľa ich pravej a slobodnej vôle, určite, vážne a zrozumiteľne, bez omylu, nie v tiesni a za nápadne nevýhodných podmienok a na znak súhlasu s jej obsahom ju dobrovoľne vlastnoručne podpísali.
7. Zmluvné strany prehlasujú, že sú spôsobilé k právnym úkonom a ich zmluvná voľnosť nie je ničím obmedzená.
8. Všetky spory vyplývajúce z tejto Dohody alebo v súvislosti s ňou vzniknuté sa zaväzujú zmluvné strany prednostne riešiť rokovaním na úrovni štatutárnych zástupcov s cieľom dosiahnuť dohodu o sporných otázkach. Pokiaľ sa toto aj napriek vynaloženému úsiliu nepodarí, rozhodne o sporných otázkach príslušný súd.
9. Na právne vzťahy touto Dohodou neupravené sa použijú príslušné ustanovenia Obchodného zákonníka a ostatných súvisiacich predpisov právneho poriadku Slovenskej republiky.
10. Táto Rámcová dohoda, príloha, ktoré je súčasťou tejto Rámcovej dohody, prípadné dodatky k nej sa vyhotovujú v šiestich (4) exemplároch, z ktorých účastník obdrží dva (2) exempláre a spoločnosť dva (2) exempláre. Každý exemplár má hodnotu originálu.
11. Nedeliteľnou súčasťou Rámcovej dohody je jej príloha:

Príloha č. 1: Cenník služieb mobilného operátora (mesačný model služieb)

V Ružomberku, dňa ................ V ..........................., dňa ................

Za účastníka: Za spoločnosť:

.............................................................. .......................................................

doc. Ing. Jaroslav Demko, CSc.

Rektor